ÜMUMDÜNYA ƏDALƏT EVİ

Rizvan 2025

Dünya bəhailərinə

Əziz dostlar,

Doqquzillik Planın birinci fazasının sonuna bircə il qalmış biz onun irəliləməsi – nəcib səylərin parlaq nümunələri ilə Bəhai Dininin təklif etdiyi baxışın getdikcə daha çox ürəyi necə ümidlə doldurmasının hesabatını sizinlə bölüşməyə can atırıq.

Böyümə prosesi irəliləməkdə davam edir. Bəhai Dininin toxumları yeni yaşıl cücərtilər verdikcə, eyni zamanda da çoxlu ruhlarla işləmək üçün qabiliyyət meydana çıxdıqca, əvvəllər əhəmiyyətli tərəqqinin müşahidə olunmadığı çeşidli iqlimlərdə heyrətamiz sıçrayışlar baş vermişdir. Bu irəliləyişlər çox vaxt Rəblərinin məhəbbəti ilə alovlanmış ürəklərlə ölkə daxilində və xaricində postlarına tələsən təsirli sayda sədaqətli pionerlərin hesabına mümkün olmuşdur. Böyümə proqramının artıq başlamış olduğu klasterlərdə ikinci və üçüncü əlamətdar mərhələni keçməkdə dostları qabil edəcək o özünü doğrultmuş strategiya və hərəkət xətlərinin yaradıcılıq, fərasət və məharətlə tətbiq edilməsinə yeni diqqətlə yanaşılmışdır. Möhkəmliyi təsbit olunmuş klasterlərdə canlı və transformasiyaedici Bəhai həyatı modeli qalvanizə olunmuş ruhların böyüyən topluluğu tərəfindən qəbul edildikcə, Bəhai Dininin cəmiyyətqurucu gücünün işartıları daha da görünən olmaqdadır.

Bununla bərabər, sıravi səviyyədə cəmiyyətlə iç-içə olmaqda irəliyə əlamətdar iri addımlar atılmışdır. Sosial fəaliyyət sahəsində təlim-tərbiyədə fokuslanan icma əsaslı təşəbbüslərin sayı ən sürətlə və dəfələrlə artmışdır, lakin kənd təsərrüfatı, səhiyyə, ətraf mühit, qadınların gücləndirilməsi və incəsənət kimi sahələrdə digər təşəbbüslər də irəliləmişdir. Bu cür irəliləyişlər Bəhai dininin prinsiplərini birbaşa gerçəkliyə tətbiqindən doğan yaxşılaşmanı təcrübə edən bir əhalinin məskunlaşdığı çoxlu kəndlərin və ya qonşuluqların – hətta bir küçə və ya çox əhali yaşayan bircə binanın belə – olduğu ən güclü klasterlərdə daha da aşkardır. Bəzi yerlərdə uşaqların təlim-tərbiyəsinə və ya yerli səviyyədə sosial inkişafa məsul olan vətəndaş cəmiyyəti liderləri və fərdlər bəhailərə yalnız irəliyə baxış üçün deyil, həm də praktiki həll yolları axtarışında əməkdaşlıq etmək üçün üz tuturlar. Bundan əlavə, milli və beynəlxalq səviyyədə müəyyən vacib diskurslara bəhai yanaşmasının getdikcə artan ehtiram və heyranlığı cəzb etməsini görməkdən məmnunuq.

Doqquzillik Plan Sidneyin ətraf yerlərində olduğu kimi, Boliviyanın yüksəkliklərində də effektiv olduğu əngin, qlobal bir öyrənmə prosesinə söykənir. Bu öyrənmə prosesi hər bir ortama uyğunlaşdırıla biləcək strategiya və hərəkətləri meydana çıxarmışdır. Bu proses sistematikdir; üzvidir; hamını əhatə edəndir. O, inkişaf edib ailələr arasında, qonşular arasında, gənclər arasında, və bu şanlı təşəbbüsdə protaqonist olmağa hazır olan hamının arasında dinamik münasibətlərə çevrilən əlaqələr yaradır. O, potensialla dolub-daşan icmalar yetişdirir. O, coğrafiya, dil, mədəniyyət, yaxud şərtiliklərlə bir-birindən ayrı saxlanılan, lakin indi Həzrət Bəhaullahın “bir-birilərinin həyatını yaxşılaşdırmaq üçün dayanmadan çalışmaq” barədə universal çağırışını eşitmiş və cavab vermiş insanların paylaşdıqları yüksək canatmaları həyata keçirməyə qabil edir. Və o, tamamilə Allahın Sözünün – o “birləşdirici gücün”, “ruhların hərəkətvericisinin və insanlıq aləminin bitişdiricisinin və nizamlayıcısının” canlandırıcı qüdrətinə və onun ilhamlandırdığı dayanıqlı hərəkətə əsaslanır.

Tufanlı səmanın qaralması fonunda sizin sədaqətli səylərinizdən çıxan şəfəqlər necə də parlaqdır! Dünyada fırtına tüğyan edərkən, insanlığa pənah verəcək sığınacaqlar ölkələrdə, regionlarda və klasterlərdə tikilməkdədir. Amma görülməli işlər çoxdur. Hər bir milli icmanın bu fazada, Planın açılış fazası ərzində tərəqqi üçün öz gözləntiləri vardır. Vaxt ötür. Sevgili dostlar və ilahi təlimlərin yayıcıları, və Camali-Mübarəkin müdafiəçiləri – indi sizin səylərinizə ehtiyac var. Növbəti Rizvandan əvvəl sürətlə ötüb keçən aylarda edilən hər bir irəliləyiş Planın ikinci fazasında İsmi-Əzəmin icmasını nail olmalı olduğu şeylər üçün daha yaxşı təchiz edəcəkdir. Sizə uğur nəsib olsun. Bunun üçün biz hökmran Rəbbə dua edirik; bunun üçün biz Onun dəyişməz yardımı üçün iltimas edirik; bunun üçün biz sizlərin hər birinə yardım etməkdə sevimli mələklərini göndərməsi üçün Ona yalvarırıq.

[İmzalanmışdır: Ümumdünya Ədalət Evi]